उपन्यास और कहानी के किस्सों में मुर्दों को नायकत्व प्राप्त हो जाता है, पर लघुकथा जिंदगी जीनेवाले आदमी से जुड़ी होने के कारण मुर्दा किस्सों की परवाह नहीं करती। जैसे लुगदी साहित्य के पाठक उपन्यास साहित्य को इससे हटकर कुछ समझते ही नही। सच्ची कहानियों के आम पाठक का संसार, उस कहानी–जगत से हटकर है ही नहीं, उसी प्रकार श्रेष्ठ साहित्य जीनेवालों के लिए लघुकथा चुटकुलों, अखबारों की सुर्खीवाली खबर, भावावेग का कोई अंश, कोई चुटीला संवाद या लिजलिजे विचार की अभिव्यक्ति के अलावा कुछ है ही नहीं।